Abuferriw

Abuferriw neɣ Tawacult n ibuferriwen (Assaɣ ussnan: Paridae) d tawacult n yigṭaṭ yettidiren deg umadal amzikan d Marikan n Ugafa, Abuferriw d afrux meẓẓiyen, ableɣ-is yettili gar n 10 cm ar 22 cm, Aṭas seg telmas n twacult-a ttidiren zdat n yimdanen anda ttafen učči-nsen am yifsan.

 isem 

 Aglam 
Anagar tiwsitin tiynelmasin, yakk tilmas n ubuferriw d tid yettemcabin s waṭas deg talɣa. Dɣa tawacult-a tettwassnen s wemcabi n yigmamen-is (tilmas-is) akk. Teɣzi tagejdant n telmas n ubuferriw yettili gar n 10 alamma 16 cm, yakk d 9 alamma d 21 cm i tewsitin tiynelmasin, ma d azuk yettili gar n 7 ar 29 g yakk d 5 ar 49 g i tewsitin tiynelmasin, S umata ifurken igejdanen n ubuferriw ttaken-d seg yiniten yemgaraden n wafrawen-is. 

Aqamum 
Aqamum n ubuferriw meẓẓiy maca llan wid ihrawen d wid sdiden (rqiqen) s unect (ɛla ḥsab) n wučči ɣef wacu yegguni, Acku tilmas iy tetten iburɣas lant (sɛant) iqamumen sdiden, ma d tilmas iy tetten ifsan iqamumen-nsent zhur-it.

 Ideggan n tudert 
Abuferriw d ajqiw yettidiren deg waṭas n yidgan n umadal anda yettidir deg umur ameqran n imenẓawen n Uruppa d Asya d Tefriqt d Marikan n Ugafa, Ula di tmurt n Iqbayliyen llant kra n telmas am ubuferriw azegzaw.

 Tilmas 
S unect n usismel n umnir (alqem 5.2, 2015) n uswir amesnaylal agreɣlan 
 Abuferriw bucentuf Baeolophus (5 n telmas)
 Cephalopyrus (1 n telmest)
 Abuferzegzaw Cyanistes (3 n telmas)
 Abuferisk Lophophanes (2 n telmas) 

 Ẓeṛ daɣen 
 Amenferriw
 Aylal
 Agṭiṭ
 Buzegziw
Category:Tiwaculin n yigṭaṭ
Category:igṭaṭ 
Category:Iylalen iminigen
Category:ibuferriwen
Category:iɣersiwen